

**PASIEKTŲ REZULTATŲ BAIGUS PIRMUOSIUS SLAUGOS STUDIJŲ METUS vertinimo užduotis**

**Klinikinių sprendimų priėmimas, sąveikaujant su asmeniu/pacientu ir/ar jo šeimos (įgalioto asmens) nariais, remiantis praktika ir mokslo įrodymais grįstomis žiniomis**

Užduotis apima klinikinių sprendimų priėmimą, sąveikaujant su asmeniu/pacientu ir/ar jo šeimos (įgalioto asmens) nariais, remiantis Bendrosios slaugos praktika ir mokslo įrodymais grįstomis žiniomis. Pagrindinis dėmesys skiriamas žinių ir įgūdžių, susijusių su individualaus asmens/paciento situacijos vertinimu, tikslų nustatymu, slaugos intervencijų parinkimu ir/ar numatymu.

1. **Duomenų iš asmens/paciento surinkimas ir analizė.**

Asmens/paciento sveikatos/gyvensenos ir ligos ar jos atsiradimo rizikos sąsajų identifikavimas, analizė. Bendrosios slaugos praktikos metu pagal pasirinktą situaciją surenkami duomenys iš asmens/paciento ir/ ar jo šeimos (įgalioto asmens). Pritaikant studijuotų dalykų žinias, slaugos teorijas ir modelius, analizuojama asmens/paciento sveikatos/ ligos situacija.

* Aprašomas bendravimas su asmeniu/pacientu duomenų rinkimo metu (akių kontaktas, žodinis/nežodinis bendravimas ir t.t.). Atliekama surinktų duomenų iš asmens/paciento analizė.
* Aprašomi individualūs, socialiniai, kultūriniai, ekonominiai, politiniai ir aplinkos veiksniai susiję su pasirinkto asmens/paciento sveikatos/ligos situacija (socialinio statuso, išpažįstamos religijos, gyvensenos/žalingų įpročių, saugios aplinkos, profesinės rizikos veiksnių ir t.t. analizė).
* Parenkami ir pritaikomi klinikiniai metodai duomenų iš asmens/paciento apie jo sveikatos /ligos situaciją rinkimui ir analizei. Pavyzdžiui: ūgis, svoris, temperatūra, pulsas, KMI, kraujo spaudimas, skausmo vertinimas (pobūdis, trukmė, skausmo pasireiškimo paros metas), kvėpavimo dažnis, deguonies įsisotinimas ir t.t). Vertinimas atliekamas pagal esamą situaciją (matavimo vienetai, paklaidos). Analizuojama paciento mityba (savarankiškumas, įpročiai), šlapinimasis ir tuštinimasis. Asmens/paciento savarankiškumo analizė, pragulų atsiradimo rizika ir kt.
* Asmens/paciento higiena, patalynės keitimas ir pan. Asmens/paciento vartojami vaistai.

1. **Slaugos intervencijų, susijusių su pasirinkto asmens/paciento sveikatos/ligos situacija pritaikymas ir argumentavimas. Klinikinio sprendimo priėmimas ir aprašymas, atsižvelgiant į asmens/paciento sveikatos būklės/gyvensenos ir ligos ar jos atsiradimo rizikos sąsajas.**

Suformuluoti ketinimai ir tikslai asmens/paciento sveikatos/ ligos situacijoje. Studijuotų dalykų žinių įtraukimas į klinikinio sprendimo priėmimą, įskaitant informaciją, surinktą iš asmens/ paciento.

* Darbo vietos slaugos intervencijai paruošimas, ranka higiena, aseptikos ir antiseptikos priemonių parinkimas ir pritaikymas.
* Prevencinių priemonių parinkimas ir pritaikymas pagal esamos asmens/paciento sveikatos/ligos situacijos poreikius.
* Pasirinktos ir pritaikytos slaugos intervencijos analizė (indikacijos, kontraindikacijos).
* Asmens/paciento sveikatos/ligos situacijos dokumentavimas, sveikatos priežiūros technologijos ir teisinis pagrindas, e. sveikatos paslaugos sveikatos priežiūros sistemoje (slaugumo tęstinumas).

**Užduoties vertinimo kriterijai**

1. Atrinkta ir naudota su analizuojama asmens/paciento sveikatos/ligos situacija susijusi mokslinė, metodinė, mokomoji literatūra.
2. Naudota **profesinė terminija**, sąvokos.
3. Panaudoti ir pritaikyti pagrindiniai slaugos mokslo **teorijų** elementai ir **modeliai**.
4. Pritaikytos biomedicinos ir socialinių mokslų žinios pasirinktų **slaugos intervencijų** **argumentavimui**.
5. Pritaikyti aseptikos ir antiseptikos principai (**higienos** principai), aprašant pasirinktam pacientui numatomas slaugos intervencijas.
6. Pagrįstos bendrosios praktikos slaugytojo atsakomybės ir **kompetencijos pagal analizuojamą situaciją**.
7. Demonstravimas empatijos, etikos ir reflektyvumo.
8. Atlikto darbo **apimtis** ne mažiau 1,5 – 2 puslapiai.
9. **Pateiktos nuorodos į šaltinius**, vadovaujantis akademinio rašto darbo rengimo reikalavimais.
10. Pridėtas naudotas **mokslo šaltinių sąrašas**.

*Rašymo reikalavimai:*

1. Darbas turi būti parašytas taisyklinga kalba vienoje lapo pusėje.
2. Turi būti spausdintas kompiuteriu 1,5 intervalu, 12 šriftu.
3. Lape turi būti laukeliai: iš viršaus – 20 mm, iš apačios – 20 mm, iš kairės – 30 mm, iš dešinės – 10 mm.
4. Abipusė lygiuotė.
5. **Titulinis lapas** – parengiamas pagal standartinius reikalavimus (nurodomi: Klaipėdos valstybinė kolegija, Sveikatos mokslų fakultetas, studento vardas, pavardė, miestas, metai).